Document ID: /roh_data/filtered/fineweb-2-filterrobots_roh.jsonl.gz/49614

Set persunas èn mortas e 46 blessadas tar l'accident dal tren. Quai rapporta l'agentura da novitads statala Anadolu. Ils dus trens sajan stads da viadi sin il medem binari, ha declerà il guvernatur da la provinza. Suenter ch'il tren è collidà cun la locomotiva ch'era sin in viadi da controlla, è il tren pitgà en in surpassadi. Quel è per part crudà ensemen sin dus dals vaguns.
Quant svelt ch'il tren è stà da viadi n'è anc betg cler. Er la raschun pertge che omadus trens èn stads sin il medem binari n'è betg sclerida. La procura publica haja instradà in'examinaziun.
RR novitads 08:00